**ASP Adattárház**

**Tesztelési terv**

Készült az ASP2 Adattárház alprojekthez

Betöltési prototípus I.

**Dokumentum kontroll**

| Verzió | Dátum | Státusz | A MEGVÁLTOZOTT RÉSZEK, a módosítás leírása | Készítő, módosító |
| --- | --- | --- | --- | --- |
| 0.1 | 2018.06.05. | Dokumentum vázlat | Első verzió,Betöltési prototípus tesztelése | Kurdi Márió |
| 0.2 | 2018.06.06. | Dokumentum vázlat | Véleményezve | Erdey Levente, Frunza Zsolt, Kurdi Márió, Lévai Gábor, Pásztor Sándor, Szijártó Anrdás |
| 1.0 | 2018.06.13 | Átadásra kész | Kincstári vélemények, észrevételek átvezetve | Kurdi Márió, Frunza Zsolt |
| 1.1 | 2018.06.18 | Módosított | Észrevételek átvezetése | Kurdi Márió |

Tartalom

[1. Dokumentum célja 4](#_Toc517089981)

[1.1 Hivatkozások és felhasznált források 4](#_Toc517089982)

[2. Tesztelés célja, hatóköre 4](#_Toc517089983)

[3. Tesztelés szereplői 5](#_Toc517089984)

[4. Tesztelés menete 6](#_Toc517089985)

[4.1 Önkormányzatok által tesztelendő adatkörök 7](#_Toc517089986)

[4.2 Kincstár által tesztelendő adatkörök 7](#_Toc517089987)

[5. Tesztelendő riportok 7](#_Toc517089988)

[5.1 Gazdálkodási rendszerek adatkörei 8](#_Toc517089989)

[5.2 Ipar és kereskedelmi rendszer adatköre 8](#_Toc517089990)

[5.3 KTÖRZS rendszer adatköre 9](#_Toc517089991)

[6. Tesztelés sikerkritériumai 9](#_Toc517089992)

[7. Tesztelés dokumentálása 10](#_Toc517089993)

[8. Ütemezés 12](#_Toc517089994)

[9. Mellékletek 13](#_Toc517089995)

[9.1 Tesztjegyzőkönyv sablon 13](#_Toc517089996)

[9.2 Tesztnapló sablon 13](#_Toc517089997)

# Dokumentum célja

A dokumentum célja a Magyar Államkincstár Önkormányzati Adattárház projektjén belül megvalósuló úgynevezett betöltési prototípus tesztelési és próbaüzemi tervének leírása. A dokumentum jelen verziója az adattárház alprojekt későbbi szakaszaiban létrejövő fejlesztése tesztelésének tervét nem tartalmazza.

## Hivatkozások és felhasznált források

| Ssz. | Dokumentum |
| --- | --- |
| 1. | ASP2 0\_DWH\_Interfész\_specifikáció\_v1.4.docx  |

# Tesztelés célja, hatóköre

A betöltési prototípus tesztelésének és próbaüzemének célja a betöltési prototípus során létrejött, az adattárházhoz kapcsolódó interfészek funkcionális tesztelése, valamint az interfészen érkező adatok adattárház általi fogadásának és feldolgozásának adattartalmi tesztelése. A tesztelés során mind az ASP, mind az interfészen csatlakozó önkormányzatok esetében az alábbiak megfelelő működésének vizsgálata a cél:

* a szakrendszeri leválogatók,
* az előállt állományok deperszonalizálása,
* a szakrendszerből történő csomagfeladások, valamint a válaszállományok lekérdezése,
* a beérkezett csomagok feldolgozása az adattárház oldalán,
* hibakezelések tesztelése,
* ősfeltöltési képesség,
* deltaképzési képesség,
* a teszteléshez szükséges minta riportok előállítása,
* riportok kiküldése az önkormányzatok számára,
* riportok reperszonalizációja,
* riportok adathelyességének ellenőrzése.

A teszt sikerkritériuma az önkormányzatok és szakrendszerek részéről, hogy az interfészes kommunikáció automatikusan működjön, és a szakrendszerek által szolgáltatott (szükség esetén deperszonalizált) adatok (egyszeri, folyamatos és deltatöltések) helyes formátumban, helyes adattartalommal érkezzenek be az adattárházba legkésőbb 2018.07.13-ig, valamint 2018.07.13-tól 2018.08.17-ig üzemszerű interfészes kommunikáció valósuljon meg. Tovább az adattáház részéről az, hogy az ezekből az adatokból az adattárház által készített riportok is megfelelő adattartalommal álljanak elő.

Az Önkormányzati adattárház a 257/2016. (VIII. 31.) Kormányrendelet előírása szerint nem tartalmazhat személyes vagy adótitoknak minősülő adatot. A jogalkotó nem tett különbséget a teszt vagy az éles rendszerek között, ezért a tesztelés során is elvárt a beérkező személyes, illetve adótitoknak minősülő adatok deperszonalizációja. Amennyiben a teszt ideje alatt az adattárház projekttől függetlenül elkészített, a folyamatban fontos szerepet kapó deperszonalizációt támogató alkalmazás nem vagy nem megfelelően működik, úgy a deperszonalizálandó adatokat üres értékkel kell feltölteni.

# Tesztelés szereplői

A tesztelésben a következő résztvevőkkel szükséges számolni:

1. Kincstár – Az ASP2 és az ASP2 adattárház rendszerért felelős kormányzati szerv, aki osztja és elszámoltatja a feladatokat, döntéseket hoz, valamint konzultációs, koordinációs szerepet lát el.
2. T-Systems – ASP2 adattárházért és az adattárház integrációért felelős vállalkozó.
3. Szakrendszerek – Jelen dokumentum nem tesz különbséget az interfészen keresztül csatlakozó önkormányzatok és az ASP szakrendszereiből feladott állományok tesztelése között.
4. Önkormányzatok – A szakrendszerek és a szakrendszerekben tárolt adatok gazdái.
5. Noispot Kft. – de- és reperszonalizációs megoldás szállítója.

A betöltési és adatfeldolgozási folyamat lépéseit, és a hozzá tartozó felelősségi köröket az alábbi táblázat szemlélteti a tesztelés szereplőire vonatkozóan.

| **#** | **Feladat** | **Felelős****(R)** | **Elszámoltató (A)** | **Konzultáció****(C)** | **Informálandó****(I)** |
| --- | --- | --- | --- | --- | --- |
| 1 | Szakrendszeri leválogató tesztelése | Szakrendszerek | Kincstár | T-Systems,NISZ |  |
| 2 | Deperszonalizációs megoldás szakrendszeri leválogatóba való illesztésének tesztelése | Szakrendszerek | Kincstár | Noispot Kft.  | T-Systems |
| 3 | Automatikus file feladás szakrendszeri leválogatóból, és a válasz állományok lekérdezése | Szakrendszerek | Kincstár | T-Systems,NISZ |  |
| 4 | Ősfeltöltési állományok feladása | Szakrendszerek | Kincstár | T-Systems,NISZ |  |
| 5 | Delta állományok feladása | Szakrendszerek | Kincstár | T-Systems,NISZ |  |
| 6 | Egyszeri állományok feladása | Szakrendszerek | Kincstár | T-Systems,NISZ |  |
| 7 | Beérkezett állományok feldolgozása | T-Systems | Kincstár | Szakrendszerek,Kincstár |  |
| 8 | Riportok előállítása, és eljuttatása az Önkormányzatok számára  | T-Systems | Kincstár | Szakrendszerek,Önkormányzatok |  |
| 9 | Elkészült riportok reperszonalizációja | Szakrendszerek | Kincstár | Noispot Kft.,Önkormányzatok | T-Systems |
| 10 | Riportok ellenőrzése | Önkormányzatok | Kincstár | T-Systems |  |

1. táblázat – Betöltési prototípus teszt RACI mátrix

# Tesztelés menete

A tesztelésben tesztelőként részt kell vennie a szakrendszeri leválogatókat fejlesztő és futtató informatikai területeknek, valamint minden, az adattárházhoz interfészen keresztül csatlakozó önkormányzatnak, és az ASP szakrendszereit használó önkormányzatok közül (az adataik sokrétűsége alapján) előre kiválasztott 5 önkormányzatnak, valamint a Kincstárnak. Az interfészes önkormányzatok adathelyességi tesztelését az adott szakrendszerük fejlesztőjének igény szerint támogatnia kell.

Az adathelyességi tesztek szempontjából az adattárház által a betöltési prototípusban definiált adatkörökből előállított, a teszteléshez szükséges minta riportok adattartalmának ellenőrzése az egyik fő feladat, mivel ezzel az egyszeri és folyamatos töltés, a deltaképzés, az ősfelöltés illetve a reperszonalizáció is tesztelhető. A minta riportokat a betöltési prototípus tesztelése alatt csv és/vagy xls formában tudja előállítani az adattárház, a fejlesztések jelenlegi szakaszában portál alapú hozzáférés még nem biztosított.

A beküldött állományok feldolgozása során a tesztelése érdekében kétféle típusú e-mail várható az adattárháztól.

* Egyfelől minden beküldött állomány feldolgozása után értesítést kapnak a megadott technikai és fejlesztői kapcsolattartók, illetve erre irányuló igény esetén az önkormányzati kapcsolattartók és egyéb megjelölt (pl.: funkcionális) cím is. A tesztelési időszak alatt annak sikerességéről vagy sikertelenségéről (és ennek okáról) is, később csak sikertelenség esetén. A kijelölt tesztelési időszak alatt ezek beküldött állományonként, azaz napi szinten érkeznek a tesztelés elősegítése érdekében.
* Másrészről a fejlesztés jelenlegi szakaszában a tesztelendő riport állományokat is csak e-mail formájában tudja a tesztelő önkormányzatok számára eljuttatni az adattárház. Ezek az állományok már csak az önkormányzati kapcsolattartók számára kerülnek küldésre. A kijelölt tesztelési időszak alatt ezek napi szinten érkeznek a delta képzés megfelelő teszteléstesztelése érdekében.

Minden interfészes önkormányzatnak és a tesztelésre kiválasztott ASP rendszert használó önkormányzatnak szakrendszerenként kell elvégezniük a tesztelést, azon belül adatkörökre bontás nem indokolt. Ennek oka az, hogy több esetben az adatkörök együttesen tesztelhetőek megfelelően.

Egy-egy önkormányzatnál több tesztelő is lehet (sőt, ez a tesztelés minősége szempontjából kívánatos), azonban minden önkormányzatnak szakrendszerenként egy tesztjegyzőkönyvben kell ezeket a teszteket dokumentálnia.

A tesztelések során szükség van az első, úgynevezett ősfeltöltéssel beküldött állományok tesztelésére is, valamint a deltaképzés és feldolgozás ellenőrzésére is. Az ehhez szükséges riportküldési gyakoriságot az adattárháznak kell biztosítania.

Minden tesztelési körnek van egy kezdő és egy végdátuma, a tesztelés a két dátum között végezhető. Egy tesztelési körben az önkormányzat akár szakrendszerenként több tesztelendő riportot is kaphat, adott esetben akár ugyanazt a riportot is más-más időszakra annak érdekében, hogy a deltaképzési teszteket el tudja végezni.

## Önkormányzatok által tesztelendő adatkörök

Tesztelendő adatkörök vonatkozási időszaka (részletesebben lásd az interfész specifikáció aktuális verziójában):

* GAZD űrlap adatok:
	+ első csomag: a 2018.01.01-06.15 között könyvelt adatok alapján készült aggregátumok (az interfész specifikációban definiáltak szerint),
	+ továbbiak: a heti és havi adatszolgáltatások (az interfész specifikációban definiáltak szerint),
* GAZD kötelezettségvállalás adatok:
	+ első csomag: 2018.01.01-06.15 között könyvelt adatok,
	+ továbbiak: napi delta állományok,
* IPARKER szálláshely adatok:
	+ első csomag: a 2018.06.15-ei állapotnak megfelelő ősfeltöltés,
	+ továbbiak: napi delta állományok,

## Kincstár által tesztelendő adatkörök

Tesztelendő adatkörök vonatkozási időszaka (részletesebben lásd az interfész specifikáció aktuális verziójában):

* KTÖRZS adatok:
	+ első csomag: a 2018.06.15-ei állapotnak megfelelő ősfeltöltés (élő és nem élő intézményekre is, valamint a kódkészletek),
	+ továbbiak: napi delta állományok.

# Tesztelendő riportok

Minden riport tesztelése esetén szem előtt kell tartani, hogy az adattárház üzemszerű működés esetén is 1-2 nap késésben lehet az adatok naprakészsége szempontjából a forrásrendszerekhez viszonyítva az adatátadási és feldolgozási időablakok miatt. Így tehát a jegyzőkönyvben jelezhető, de hibának nem tekinthető az olyan eltérés a forrásrendszerekhez képest, amely ennek a csúszásnak tudható be.

Az első tesztelhető minta riportok várható előállítási ideje és megküldése önkormányzatok számára 2018.06.25.

Gazdálkodási rendszerek adatkörei

A Gazdálkodási szakrendszerek adatkörei közül a betöltési prototípusban a KGR-K11 űrlapok szerinti aggregátumok, valamint az elemi kötelezettségvállalás adatok érintettek. Ezeket külön-külön, valamint összevetve is szükséges tesztelni. Ezen adatkörök tesztelése az önkormányzatok feladata.

A KGR-K11 űrlapok szerinti aggregátumok feldolgozása után az adattárház ezeket az összegzett adatokat az űrlapok felépítésének megfelelő riportok formájában jeleníti meg. A tesztelés során ebben az esetben az aggregált összegek helyességének ellenőrzését kell elvégezni.

Az elemi kötelezettségvállalás adatok tesztelése kétféleképpen történik. Az űrlapos adatszolgáltatás során az adattárházban érkező aggregátumokkal való egyezőség ellenőrzése érdekében az adattárház maga is előállítja az elemi adatok alapján az űrlapok adatainak egy részét (azokat, melyek előállításához az adatok rendelkezésre állnak). A tesztelés során egyfelől ezen aggregátumok űrlapokkal való egyezőségének ellenőrzését és tényszerű dokumentálását is el kell végezni. Ezen felül a Kincstár munkatársai is ellenőrizni fogják a GAZD adatkör heti aggregátumaiban szereplő kötelezettségvállalás adatok és a tételes kötelezettségvállalás adatokból képzett aggregátumok közötti egyezőséget.

Mivel az aggregátumok adattárházbéli előállításához nem szükséges minden elemi adat, valamint ezek űrlap adatoktól való esetleges eltérését okozhatja forrásrendszeri és/vagy adattárházbéli hiba is, így az elemi adatok esetében szükséges a tételes listák ellenőrzése is. Az elemi riportok az ASP-ben elérhető kötelezettségvállalásokra és főkönyvre létrehozott lekérdező listák alapján készülnek, tartalmukat a forrásrendszer adattartalmával kell összevetni. Az adatok összevetéséhez szükséges a deperszonalizált jellemzők visszaforgatása, azaz reperszonalizálása.

Ipar és kereskedelmi rendszer adatköre

Az Ipar- és kereskedelmi szakrendszerek adatkörei közül a betöltési prototípusban csak a szálláshely szolgáltatók adatai érintettek. Ezen adatkörök tesztelése az önkormányzatok feladata. A tesztelés aggregált és tételes riportokon keresztül történik, melyek az ASP-ben elérhető riportok alapján készülnek. Ezek a riportok az alábbiak:

* Listás riportok:
	+ elemi, tételes lista a szálláshelyek bizonyos jellemzőivel, mint például szállás neve, címe, státusza, szobaszáma, ágyszáma, üzemeltető neve, címe stb.
	+ összesítés a szálláshelyek státusza szerinti bontásban,
* KSH adatbejelentő nyomtatványok:
	+ jelentés a működést kezdő, megszűnt, üzemeltetési kört módosított kereskedelmi és nem üzleti céllal üzemeltetett szálláshelyekről, az egyéb szálláshelyek kivételével (nyilv. szám: 2076),
	+ jelentés az üzleti célú egyéb szálláshelyekről (nyilv. szám: 1761).

Mind a listás riportok, mind az adatbejelentő nyomtatványok esetében az adattárház által előállítottak adattartalmát össze kell vetni a forrásrendszer (az ASP vagy a lokális szakrendszer, illetve nyilvántartás) adataival, illetve riportjaival. A tételes összevetéshez ebben az esetben is szükséges a deperszonalizált jellemzők visszaforgatása.

KTÖRZS rendszer adatköre

A KTÖRZS forrásrendszer adatainak tesztelése egyrészt elemi szinten zajlik, másrészt néhány egyszerű aggregátum képzése segítségével. **Az adatkör tesztelése a Kincstár feladata, nem az önkormányzatoké.** A forrásrendszertől érkező xml állományok feldolgozása után az adattárház elemi szintű, tételes riportokat állít elő az önkormányzatok és intézményeik jellemzőivel, melyek adattartalmát az aktuális KTÖRZS-béli adatokkal szükséges összevetni. A tesztelés elvégzéséhez a KTÖRZS lekérdező felületén elérhető adatok szükségesek. Szúrópróbaszerűen, megfelelő mennyiségű teszt önkormányzat vagy intézmény kiválasztása szükséges, majd ezek minden, az adattárház riportjában szereplő jellemzőjét össze kell vetni a KTÖRZS-ből lekérdezhetőkkel. Ezen felül a fontosabb sarokszámokról aggregátum is készül (pl.: adott napon élő alanyok, önkormányzatok, intézmények, stb.).

# Tesztelés sikerkritériumai

A tesztelés sikerkritériumai a betöltési és adatfeldolgozási folyamat lépéseit mentén a következőképpen alakulnak.

| **Feladat** | **Sikerkritérium** |
| --- | --- |
| Szakrendszeri leválogató tesztelése | Formai ellenőrzések a feldolgozás során;Teszt minta riportok adathelyessége |
| Deperszonalizációs megoldás szakrendszeri leválogatóba való illesztésének tesztelése | Adattárház oldalon nem tesztelhető |
| Automatikus file feladás szakrendszeri leválogatóból, és a válasz állományok lekérdezése | Adattárház oldalon nem tesztelhető |
| Ősfeltöltési állományok feladása | Teszt minta riportok adathelyessége |
| Delta állományok feladása | Teszt minta riportok adathelyessége |
| Egyszeri állományok feladása | Teszt minta riportok adathelyessége |
| Beérkezett állományok feldolgozása | Teszt minta riportok adathelyessége |
| Riportok előállítása, és eljuttatása az Önkormányzatok számára  | Teszt minta riportok adathelyessége |
| Elkészült riportok reperszonalizációja | Adattárház oldalon nem tesztelhető |
| Riportok ellenőrzése | Teszt minta riportok adathelyessége |

2. táblázat – A tesztelés sikerkritériumai

Továbbá a tesztelés egészére nézve sikerkritérium, hogy a 2018.07.13-tól 2018.08.17-ig terjedő időszakban folyamatosan, komoly hiba nélkül, üzemszerűen működjön az adatátadás az adattárház számára.

Az ASP esetében a tenantok nagy számossága miatt a próbaüzem időszakában fokozatos élesítés szükséges. Ez alatt azt értjük, hogy az éles környezetben először (a tesztelésre kiválasztott) 5, majd 100, 500, 1000, míg végül az összes tenantra élesítésre kerül az adatszolgáltatás szakaszonként 1-1 heti sikeres üzemszerű működést követően.

# Tesztelés dokumentálása

A teszt dokumentálása során a 3. Tesztelés szereplői fejezet 1. számú táblázat feladatai mentén a következő dokumentációs és teszt feladatokat kell végrehajtani:

1 - Szakrendszeri leválogató tesztelése

A leválogatás menetéről és eredményéről a feladást végző (azaz felhőszolgáltató esetén a szállító, más esetben az önkormányzati fejlesztő/üzemeltető) a mellékelt tesztnapló alapján a leválogató log / napló fájlja segítségével dokumentálja a teszt és próbaüzem időszaka alatt történteket.

2 - Deperszonalizációs megoldás szakrendszeri leválogatóba való illesztésének tesztelése

A deperszonalizáció menetéről és eredményéről a feladást végző (azaz felhőszolgáltató esetén a szállító, más esetben az önkormányzati fejlesztő/üzemeltető) a mellékelt tesztnapló alapján a deperszonalizációs alkalmazás log fájljainak (applog, trafficlog) segítségével dokumentálja a teszt és próbaüzem időszaka alatt történteket.

3 - Automatikus file feladás szakrendszeri leválogatóból, és a válasz állományok lekérdezése

A fájl feladás menetéről és eredményéről a feladást végző (azaz felhőszolgáltató esetén a szállító, más esetben az önkormányzati fejlesztő/üzemeltető) a mellékelt tesztnapló alapján az általuk egyedileg fejlesztett alkalmazás logja segítségével dokumentálja a teszt és próbaüzem időszaka alatt történteket.

4 - Ősfeltöltési állományok feladása

A fájl feladás menetéről és eredményéről a feladást végző (azaz felhőszolgáltató esetén a szállító, más esetben az önkormányzati fejlesztő/üzemeltető) a mellékelt tesztnapló alapján az általuk egyedileg fejlesztett alkalmazás logja segítségével dokumentálja a teszt és próbaüzem időszaka alatt történteket.

5 - Delta állományok feladása

A fájl feladás menetéről és eredményéről a feladást végző (azaz felhőszolgáltató esetén a szállító, más esetben az önkormányzati fejlesztő/üzemeltető) a mellékelt tesztnapló alapján az általuk egyedileg fejlesztett alkalmazás logja segítségével dokumentálja a teszt és próbaüzem időszaka alatt történteket.

6 - Egyszeri állományok feladása

A fájl feladás menetéről és eredményéről a feladást végző (azaz felhőszolgáltató esetén a szállító, más esetben az önkormányzati fejlesztő/üzemeltető) a mellékelt tesztnapló alapján az általuk egyedileg fejlesztett alkalmazás logja segítségével dokumentálja a teszt és próbaüzem időszaka alatt történteket.

7 - Beérkezett állományok feldolgozása

Az adattárház szállítója, az adattárház oldali automatikus feldolgozó eljárások logjai alapján készíti el a teszt naplót a teszt és próbaüzem időszaka alatt a történtekről.

8 - Riportok előállítása, és eljuttatása az Önkormányzatok számára

Az adattárház szállítója, az adattárház oldali automatikus riport előállító eljárások logjai alapján készíti el a teszt naplót a teszt és próbaüzem időszaka alatt a történtekről.

9 - Elkészült riportok reperszonalizációja

A reperszonalizáció menetéről és eredményéről a feladást végző (azaz felhőszolgáltató esetén a szállító, más esetben az önkormányzati fejlesztő/üzemeltető) a mellékelt tesztnapló alapján a reperszonalizációs alkalmazás log fájljainak (applog, trafficlog) segítségével dokumentálja a teszt és próbaüzem időszaka alatt történteket. Biztonsági okokból nem támogatott, hogy végfelhasználói felületen egynél több adat egyszerre, egy időben lekérdezhető legyen reperszonalizált formában.

10 - Riportok ellenőrzése

Tesztelő önkormányzatok az adattárház által automatikusan előállított és megküldött riportok alapján (szükség esetén a reperszonalizáció után) elvégzik az adathelyességi teszteket (riportok és a szakrendszeri adatok összehasonlításával), melyek eredményeit a mellékelt tesztjegyzőkönyvben rögzítik. Az adathelyességi tesztre minta teszteseteket küld a projekt a 2018.06.25-ig.

A tesztelések eredményeinek dokumentálása tehát az 1-9. pontok esetén tesztnaplók, a 10. pontban leírt feladatnál tesztjegyzőkönyvek segítségével történik.

A tesztnapló célja, hogy a tesztelést végző, a teszt és próbaüzem során minden nap olyan lépéseket is rögzítsen, melyeket az adattárházon kívül hajt végre, de azok a teszttel szoros összefüggésben vannak. A tesztnaplóba rögzítendő adatokat a mellékelt minta tesztnapló (9.2-es melléklet) tartalmazza.

Az adattartalmi tesztelés elvégzése után elő kell állnia egy tesztjegyzőkönyvnek a jelen dokumentumhoz csatolt üres tesztjegyzőkönyv sablon (9.1-es melléklet) kitöltésével. A jegyzőkönyvben minden egyes elvégzett tesztesetet egy soron fel kell tüntetni, függetlenül attól, hogy sikeres vagy sikertelen volt. Az eredményeket, valamint az összevetett értékeket, sarokszámokat mindig részletesen le kell írni, különösen abban az esetben, ha a tesztelés hibát talált. Ekkor kiemelten fontos a hiba precíz leírása, valamint, ha a tesztelőnek van elképzelése, hogy a hibát mi okozhatta, akkor ennek leírása is, könnyíti a javítást végző fejlesztő dolgát. A visszaküldendő kitöltött jegyzőkönyvekhez mellékletek (pl.: képernyőképek, riportmentések, stb.) csatolhatóak. Ezeket egy külön .doc fájlba illesztve, a jegyzőkönyvekhez mellékelve várja az adattárház. **Fontos, hogy az ezekhez tartozó hibajegy a dokumentumban egyértelműen meg legyenek hivatkozva a hibajegy sorszáma által a könnyű beazonosíthatóság érdekében.**

**A tesztelés során keletkező, Kincstárnak átadott hibákat bemutató adatokban csak a deperszonalizált hash szerepelhet, az eredeti érték nélkül. Ez igaz a tesztesetekhez gyakran csatolt mellékletekre is. Amennyiben szükséges, kérjük, ezeket takarják ki!**

Önkormányzatonként és szakrendszerenként egy-egy jegyzőkönyv kitöltése az elvárás. Ez nem azt jelenti, hogy csak egy ember tesztelhet, hanem azt, hogy az összes tesztelés eredményét konszolidáltan, önkormányzatonként és szakrendszerenként egy-egy jegyzőkönyvben várja az adattárház szállítója.

A jegyzőkönyvet az alábbi névkonvencióval kell az adattárháznak visszaküldeni:

ASP2\_0\_DWH\_Tesztjegyzőkönyv\_[szakrendszer]\_[PIR]\_[dátum].xlsx

,ahol

**Szakrendszer**:

| **Szakrendszer kódja** | **Szakrendszer neve** |
| --- | --- |
| gazd | Gazdálkodási rendszer |
| iparker | Ipar- és kereskedelmi rendszer |
| ktorzs | Kincstár Közhiteles Törzskönyvi Nyilvántartása |

3. táblázat – Szakrendszer kódok

**PIR**: annak a szervezetnek (önkormányzat, intézmény, nemzetiségi önkormányzat, társulás, költségvetési szerv stb.) a PIR-száma, amely rendszerének az adatai szerepelnek a tesztelésben. Adott esetben több szervezet adatai is szerepelhetnek. Ilyenkor:

* az ASP esetében az adott tenantért felelős szervezet (önkormányzat, önállóan gazdálkodó intézmény,) PIR-száma,
* interfészes önkormányzat esetében az adott (1254-es szektorkódú) önkormányzat PIR-száma, akinek (és amely intézményeinek) az adatai szerepelnek a tesztelésben,
* kincstári tesztelő esetén (azaz a KTÖRZS tesztelése esetén) ’mak’.

**Dátum**: a tesztelés befejezésének dátuma YYYYMMDD formátumban.

**Példa**:

A győri önkormányzat által a gazdálkodási adatkörökön elvégezett tesztek eredményének jegyzőkönyvét az alábbi módon kell elnevezni:

ASP2\_0\_DWH\_Tesztjegyzőkönyv\_gazd\_727705\_20180622.xlsx

A kitöltött jegyzőkönyveket és az esetleges mellékleteket tartalmazó dokumentumot a kommunikációra használt *asp.adattarhaz@allamkincstar.gov.hu*email címen várja az adattárház szállítója az adott tesztelési körre kijelölt időszak utolsó napján munkaidő végéig.

# Ütemezés

A betöltési prototípus tesztelése és próbaüzeme alatt a feladatok elvégzése tekintetében az alábbi ütemezés követendő.

| **Tevékenység** | **Leírás, megjegyzés** | **Kezdete** | **Vége** |
| --- | --- | --- | --- |
| **Tesztelés** | Interfész csatlakoztatási tesztek, ide értve a delta képzés tesztelését is | 2018.06.15 | 2018.07.02 |
|  | Tesztállományok küldése és feldolgozása az adattárházban | 2018.06.15 | 2018.06.22 |
|  | Sikeres küldések esetén első tesztelési kör | 2018.06.25 | 2018.06.27 |
|  | Első tesztelési körben feltárt hibák javítása | 2018.06.27 | 2018.06.29 |
| **Próbaüzem** | 6 hetes próbaüzemi időszak a további hibák feltárása és javítása érdekében | 2018.07.02 | 2018.08.17 |
|  | Első tesztkör hibajavítás folytatása, és további teszt és hibajavítási ciklusok a próbaüzem alatt | 2018.07.02 | 2018.07.13 |
|  | Üzemszerű működés | 2018.07.13 | 2018.08.17 |
| **BM döntés** | ASP rendelet 14.§ (3) bekezdése szerinti felülvizsgálat | 2018.08.17 | 2018.09.30 |
|  | Kincstár próbaüzemi tesztelési jegyzőkönyvek előállítása | 2018.08.17 | 2018.08.30 |
|  | Jegyzőkönyvek felülvizsgálata, BM döntések meghozatala | 2018.08.30 | 2018.09.30 |

4. táblázat – Ütemezés

# Mellékletek

Tesztjegyzőkönyv sablon

ASP2\_0\_DWH\_Tesztjegyzőkönyv\_sablon\_v1.0.xlsx

Tesztnapló sablon

ASP2\_0\_DWH\_Tesztnaplo\_sablon\_v1.0.xlsx